钦定古今图书集成/明伦汇编/氏族典/第429卷 > 赵瞻
## 钦定古今图书集成/明伦汇编/氏族典/第429卷 > 赵瞻

按《宋史赵瞻传》：“瞻字大观，其先亳州永城人。父刚，太
子宾客，徙凤翔之盩厔。瞻举进士第，调孟州司户参
军，移万泉令，改知夏县、永昌县，升太常博士，知威州，
迁尚书屯田员外郎。治平初，自都官员外郎除侍御
史。吕诲等谏濮议，皆罢去，乞与同贬，不报，趣入对，瞻
言：‘臣不敢奉诏，使朝廷有同罪异罚之讥’。遂通判汾”
州。神宗即位，迁司封员外郎、知商州。熙宁三年，为开
封府判官，出为陕西转运副使，改永兴军转运使。以
亲老，请知同州，徙陕判，请还乡里，除提举凤翔太平
宫。丁外艰，服除，知沧州。哲宗立，召为太常少卿，迁户
部侍郎。元祐三年，擢枢密直学士。明年，以中大夫同
知院事。五年卒，谥懿简。子孝谌，瀛州录事参军；献诚，
唐城令；彦贻，太康主簿。